b'\n_START_ARTICLE_\nVia sacra\n_START_SECTION_\nPotek\n_START_PARAGRAPH_\nMedtem ko zahodni odsek Via Sacra, ki poteka skozi Forum, sledi originalni anti\xc4\x8dni smeri ceste, je bil vzhodni odsek med koncem foruma in Kolosejem, ki je potekal pod Titovim slavolokom, preusmerjen po velikem po\xc5\xbearu v Rimu leta 64.  V republiki in zgodnjem cesarstvu se je pot oddaljila proti severu v bli\xc5\xbeini hi\xc5\xa1e Vestalk in skozi sedlo na Velianski gri\xc4\x8d, ki ga zdaj zasedajo predvsem Maksencijeva bazilika in sodobna via dei Fori Imperiali. V okviru programa za obnovo po po\xc5\xbearu je Neron v bistvu re\xc5\xa1il cesto, tako da jo je preusmeril med Velianski in Palatinski gri\xc4\x8d, tako da je ustvaril velike kolonade na obeh straneh za trgovske stojnice in trgovino.\n_START_SECTION_\nZgodovina\n_START_PARAGRAPH_\nIme via ka\xc5\xbee, da je bila na\xc4\x8deloma cesta zunaj mesta in nato na Palatinu, in da je bila \xc5\xa1ele pozneje vklju\xc4\x8dena v pomerium (znotraj meja mesta). Oznaka \'sveta\' se lahko nana\xc5\xa1a na razli\xc4\x8dne vidike. Imel je in ohranila pomembno obredno vlogo pri ume\xc5\xa1\xc4\x8danju mo\xc4\x8di v skoraj celotni zgodovini starega Rima. Bila je prostor za svete obrede in dejanja ob koncu vojn. Po legendi naj bi Romul in Tito Tazio tukaj potrdila zvezo z \xc5\xbertvovanjem bogovom. Po drugi teoriji je cesta to ime dobila, ker je vodila iz Rex sacrorum kot Regia, poleg dejstva, da so bila z nje dostopna mnogi sveti\xc5\xa1\xc4\x8da._NEWLINE_Sedanji tlak je iz avgustovega obdobja, dvignjen v primerjavi s prvotnim kraljevim obdobjem. Pot Via Sacra v celotu pre\xc4\x8dka dolino, na kateri je kasneje nastal rimski forum. Obmo\xc4\x8dje je bilo namenjeno trgovini in verskim zadevam in predelan z izgradnjo Cloace Maxime v obdobju  Tarkvinija Priska ali  Tarkvinija O\xc5\xa1abnega. Obmo\xc4\x8dje so izbrali nekateri kralji za gradnjo svojih domov. V republikanskem obdobju so tam \xc5\xbeivele pomembne rodbine, med njimi Scipioni, Domizi, Valeri in Ottavi._NEWLINE_V imperialnem obdobju je izgubila funkcijo stanovanjske povr\xc5\xa1ine, ob njej so bile trgovine, do 1. stoletja pa so zrastle monumentalne stavbe kot so tempelj miru, ru\xc5\xa1evine, na katerih je bil  v 4. stoletju zgrajena Maksencijeva bazilika, tempelj Antonina in Faustine, tempelj Venere in Rima, ki sta povsem zasedla Velio in Romulov tempelj. _NEWLINE_Nekatere cerkve, zgrajene na obmo\xc4\x8dju foruma so bazilika svetih Kozme in Damijana, ki je predelan Romulov tempelj kot preddverje in cerkev svetih Petra in Pavla, sedaj izginila, ohranil se je naziv "v sveti poti" do srednjega veka._NEWLINE_Cesta je bila, poleg povezovanja Palatinskega in Kaitolskega gri\xc4\x8da, zelo veli\xc4\x8dastna. Po ulici so paradirali zmagovalci od Titovega slavoloka, kjer je cesta \xc5\xa1e vedno na za\xc4\x8detku, do slavoloka Septimija Severa. Tako parado je podelil senat tistim generalom, ki so se med voja\xc5\xa1kimi akcijami posebej izkazali. Uporabili so jo tudi med verskimi prazniki.'